Kertomus Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2002 sekä keskuksen vastaukset



Virallinen lehti nro C 319 , 30/12/2003 s. 0036 - 0041



Kertomus Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2002 sekä keskuksen vastaukset (2003/C 319/06) SISÄLLYS >TAULUKON PAIKKA> TILINTARKASTUSTUOMIOISTUIMEN TARKASTUSKERTOMUS 1. Tämä kertomus annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002(1) 185 artiklan 2 kohdan mukaisesti. 2. Tilintarkastustuomioistuin tarkasti Euroopan ammatillisen koulutuksen kehittämiskeskuksen (jäljempänä "keskus") tilinpäätöksen 31. joulukuuta 2002 päättyneeltä varainhoitovuodelta. Neuvoston asetuksen (ETY) N:o 1416/76(2), sellaisena kuin se on muutettuna neuvoston asetuksella (ETY) N:o 1948/93(3), 18 artiklan 1 kohdan mukaisesti keskuksen talousarvion toteuttamisesta on vastannut hallitus. Sen vastuualueeseen kuuluu tilinpäätöksen laatiminen ja esittäminen(4) neuvoston asetuksen (ETY) N:o 1416/76 muuttamisesta annetun neuvoston asetuksen (ETY) N:o 1948/93 65, 67 ja 68 artiklassa tarkoitettujen varainhoitoa koskevien sisäisten säännösten mukaisesti. Tilintarkastustuomioistuimen on tarkastettava nämä tilit Euroopan yhteisön perustamissopimuksen 248 artiklan nojalla. 3. Tilintarkastustuomioistuin on toimittanut tarkastuksensa tarkastusperiaatteidensa ja -standardiensa mukaisesti. Niissä sovelletaan yleisesti hyväksyttyjä kansainvälisiä tarkastusstandardeja yhteisön näkökulmasta. Tilintarkastustuomioistuin on tarkastanut kirjanpitoaineiston ja soveltanut muita tarpeellisiksi katsomiaan tarkastusmenetelmiä. Tilintarkastustuomioistuin sai tarkastuksen avulla riittävän perustan seuraavassa esitettyä kantaa varten. 4. Tilintarkastustuomioistuin sai tarkastuksen perusteella riittävän varmuuden siitä, että 31. joulukuuta 2002 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset. HUOMAUTUKSET 5. Keskus perustettiin neuvoston asetuksella (ETY) N:o 337/75(5), sellaisena kuin se on muutettuna neuvoston asetuksella (ETY) N:o 1946/93. Keskuksen päätavoitteena on edistää ammatillisen koulutuksen kehittämistä yhteisössä. Tämän tavoitteen saavuttamiseksi se kokoaa ammatillisen koulutuksen järjestelmiin liittyvää aineistoa ja levittää sitä. Tällä tavoin keskuksen on tarkoitus edistää alan tutkimuksen kehittämistä ja koordinointia ja löytää konkreettisia toimintatapoja ammatillista pätevyyttä osoittavien todistusten vastavuoroiseksi tunnustamiseksi. Tehtäviensä hoitamiseksi keskus teettää tutkimuksia ja kertomuksia, minkä lisäksi se toteuttaa kunnianhimoista tietoteknistä Elektroninen koulutuskylä -hanketta. Koulutuskylä toimii koulutusalan asiantuntijoiden kohtauspaikkana ja tietokeskuksena. 6. Varainhoitovuoden 2002 määrärahojen ja edelliseltä varainhoitovuodelta siirrettyjen määrärahojen toteuttamista kuvataan taulukossa 1. 7. Keskuksen varainhoitovuotta 2002 koskevassa toimintakertomuksessaan julkaisemista tulostilistä ja taseesta esitetään yhteenveto taulukoissa 2 ja 3. 8. Keskus ja komissio ovat vuodesta 2000 lähtien soveltaneet yhteistä järjestelyä, joka koskee kulujen maksamista silloin, kun ne osallistuvat yhdessä kansainväliseen tapahtumaan. Komissio valitsee palvelun tarjoajan ja vastaa useimpien tapahtumien kokonaiskustannuksista; keskus maksaa muiden tapahtumien kustannukset kokonaisuudessaan (vuodesta 2000 lähtien kustannuksia on kertynyt 138000 euroa). Keskuksen olisi virallistettava komission kanssa tehty järjestely ja täsmennettävä erityisesti molempien osapuolien vastuualueet, jotka liittyvät suoritettaviin määriin ja toimitettaviin tarkastuksiin. Tilintarkastustuomioistuin on hyväksynyt tämän kertomuksen Luxemburgissa 15. ja 16. lokakuuta 2003 pitämässään kokouksessa. Tilintarkastustuomioistuimen puolesta Juan Manuel Fabra Vallés presidentti (1) EYVL L 248, 16.9.2002, s. 1. (2) EYVL L 164, 24.6.1976, s. 1. (3) EYVL L 181, 23.7.1993, s. 15. (4) Keskuksen kaikkien tulojen ja menojen tilit varainhoitovuodelta 2002 laadittiin 27. kesäkuuta 2003 ja toimitettiin tilintarkastustuomioistuimelle neuvoston asetuksen (ETY) N:o 1416/76 muuttamisesta annetun neuvoston asetuksen (ETY) N:o 1948/93 1 artiklan mukaisesti. Tilintarkastustuomioistuin sai nämä tilit 2. heinäkuuta 2003. Tilinpäätöksen lyhennetty versio esitetään tämän kertomuksen liitteenä olevissa taulukoissa. (5) EYVL L 39, 13.2.1975, s. 1. Taulukko 1 Euroopan ammatillisen koulutuksen kehittämiskeskus - Talousarvion toteuttaminen varainhoitovuonna 2002Lähde: Keskukselta saadut tiedot - Taulukoissa annetaan yhteenveto keskuksen omaan tilinpäätökseen sisältyvistä tiedoista. >TAULUKON PAIKKA> >TAULUKON PAIKKA> Taulukko 2 Euroopan ammatillisen koulutuksen kehittämiskeskus - Tulostili varainhoitovuosilta 2002 ja 2001 >TAULUKON PAIKKA> Lähde: Euroopan ammatillisen koulutuksen kehittämiskeskus. Lähde: Euroopan ammatillisen koulutuksen kehittämiskeskus. Taulukko 3 Euroopan ammatillisen koulutuksen kehittämiskeskus - Tase 31. joulukuuta 2002 ja 31. joulukuuta 2001Lähde: Euroopan ammatillisen koulutuksen kehittämiskeskus. >TAULUKON PAIKKA> >TAULUKON PAIKKA> Keskuksen vastaukset 8. Keskus panee merkille tilintarkastustuomioistuimen huomautuksen ja ottaa yhteyttä asiaan liittyvään komission yksikköön vastatakseen tilintarkastustuomioistuimen huolenaiheisiin.